Ásthildur Bj . Snorradóttir talmeinafræðingur og Bjarni Þór Bjarnason myndlistarmaður , sem bæði eru kennarar við Brekkubæjarskóla á Akranesi , hafa gefið út nýja myndskreytta barnabók sem nefnist Bína fer í leikskóla . Einnig fylgir með bókinni Myndalottó sem er íslenskt spil fyrir tveggja til sex ára gömul börn . Efnið bókarinnar byggir á langri reynslu höfundar af því að að styrkja boðskiptafærni , bæta hegðun og efla málþroska hjá ungum börnum . Börn vita ekki alltaf hvernig þau eiga að haga sér . Í Myndalottóinu læra þau ýmislegt gagnlegt sem tengist snemmtækri íhlutun eins og undirstöðuþætti boðskipta . Bókin og Myndalottóið eru myndskreytt af Bjarna Þór Bjarnasyni myndlistarmanni . Honum tekst að glæða myndirnar í bókinni og spilinu einstöku lífi þannig að að þær höfða til barna á öllum aldri . Bókin og spilið eru gefin út af bókaforlaginu Sölku .